laion/Wikipedia-Exotic huggingface dataset:
Iga Świątek

Iga Natalia Świątek [i'ga sfjo'ntek], IPA [ˈiɡa naˈtalʲja ˈɕfʲjɔ̃ntɛk] (sündinud 31. mail 2001 Varssavis) on Poola tennisist. Ta võitis 19-aastaselt 2020. aasta Prantsusmaa lahtised tennise meistrivõistlused. 2022. aastal võitis ta Prantsusmaal teise suure slämmi turniiri. Alates 4. aprillist 2022 on ta WTA edetabeli esinumber. Ta on võitnud üksikmängus kaheksa WTA turniiri. Juunioride hulgas on ta suure slämmi turniiridest võitnud 2018. aastal Wimbledoni turniiri üksikmängus ja 2018. aastal Prantsusmaa lahtised meistrivõistlused tüdrukute paarismängus Caty McNallyga. 2017. aastal oli ta Austraalia lahtistel meistrivõistlustel koos Maja Chwalińskaga juunioride paarismängu finalist ja 2018. aastal koos Kaja Juvaniga noorte suveolümpiamängude võitja tüdrukute paarismängus. Tema suureks tähelennuks kujunesid 2020. aasta Prantsusmaa lahtised meistrivõistlused, kus ta vaid 19-aastaselt võitis neljandas ringis WTA edetabeli teisel kohal asuvat Simona Halepit 2:0 (6:1, 6:2) ja oli finaalis üle WTA edetabeli neljandal kohal olevast Sofia Keninist 2:0 (6:4, 6:1). Świątek ei kaotanud turniiril ühtegi setti. Ta on esimene Poola tennisist, kes on võitnud WTA suure slämmi turniiri. Enne Prantsusmaa lahtisi meistrivõistlusi asus ta maailma edetabelis 54. kohal, tänu võidule tõusis WTA edetabelis 17. kohale. See oli ka tema esimene WTA-taseme turniirivõit. 2021. aastal võitis ta veel 2 WTA turniiri (Adelaide International ja Italian Open). Świątek on võitnud üksikmängus seitse ITF-i turniiri. 2021. aastal pääses ta esimest korda WTA aastalõputurniirile. Ta kaotas 6:2, 2:6, 5:7 Arõna Sabalenkale, 2:6, 4:6 María Sákkarile ja võitis 7:5, 6:4 Paula Badosat ning oma alagrupist poolfinaali ei pääsenud. Tema isa Tomasz Świątek oli sõudja, kes võistles olümpiamängudel 1988. aastal Seoulis. Iga Świątek WTA kodulehel
Trõzub

Trõzub (ukraina keeles Тризуб) oli 1925. aastal asutatud ukrainakeelne ühiskondlik-poliitiline ja kirjanduslik-kunstiline nädalaleht, mis ilmus kuni 1940. aastani.
Vidusmuiža

Vidusmuiža on küla (skrajciems ehk hajaküla) Lätis Lõuna-Kuramaa piirkonna Cīrava vallas. Asub valla kaguosas merepinnast 31 meetri kõrgusel, Riiast 191, valla keskusest Cīravast 3,5 ja endisest piirkonna keskusest Aizputest 11 kilomeetri kaugusel. Küla on tekkinud endise Vidusmuiža karjamõisa (Mittelhof) juurde. Aastani 2021 kuulus küla Aizpute piirkonda. Külas asuvad Dārznieki muinaskalmed on muinsusmälestisena riikliku kaitse all. Vietvārdu datubāze "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 26. august 2021. Vaadatud 10. oktoobril 2020.
Tomáš Záborský

Tomáš Záborský (sündinud 14. novembril 1987 Trenčínis) on Slovakkia jäähokimängija, kes mängib Slovakkia kõrgliigaklubis HK Poprad ründajana vasakäärel. Ta alustas klubikarjääri kodulinna klubis HK Dukla Trenčín. 2006. aastal valiti ta NHL-i draft '​is New York Rangersi poolt 137. valikuna. Ta suundus seejärel mängima Põhja-Ameerikasse. Aastatel 2006–2008 mängis Záborský Ontario Hockey League'i klubis Saginaw Spirit. Hooajal 2008–09 mängis ta American Hockey League'i klubis Hartford Wolf Pack ning ECHL-i klubides Charlotte Checkers ja Dayton Bombers, kuid NHL-i ta ei jõudnud. Aastatel 2009–2012 mängis ta kolm hooaega Soome kõrgliigaklubis Oulun Kärpät. Hooajal 2010–11 lõi ta Soome kõrgliigas 23 väravat ja andis 10 väravasöötu. Hooajal 2011–12 lõi ta liigas 35 väravat, millega oli liiga suurim väravakütt ja pälvis põhihooaja parimale mängijale antava Lasse Oksaneni auhinna. Lisaks valiti Záborský Soome kõrgliiga hooaja sümboolsesse koosseisu. 2012. aastal sõlmis ta kaheaastase lepingu KHL-i klubiga Omski Avangard. Hooaja 2013–14 teises pooles mängis ta Ufa Salavat Julajevis. 2013. aastal valiti ta KHL-i tähtede mängule. 2014. aastal naasis Záborský Soome kõrgliigasse, liitudes HIFK-iga. 2016. aastal kaotas ta HIFK-iga Soome meistrivõistluste finaalis Tapparale. Hooajal 2016–17 mängis ta Rootsi kõrgliigaklubis Brynäs IF, kellega võitis sel hooajal Rootsi meistrivõistlustel hõbemedali. Aastatel 2017–2019 mängis ta Soome kõrgliigas Tappara ridades. 2018. aastal kaotas ta Tapparaga Soome meistrivõistluste finaalis Kärpätele. 2019. aasta aprillis sõlmis ta kaheaastase lepingu Soome kõrgliigaklubiga SaiPa. Hooajal 2021/22 mängis ta Tšehhi kõrgliigaklubis Libereci Bílí Tygři ja Saksamaa kõrgliigaklubis Schwenninger Wild Wings. Alates hooajast 2022/23 on ta mänginud Popradis. Ta kuulus Slovakkia jäähokikoondisse 2013. aasta maailmameistrivõistlustel ja 2014. aasta taliolümpiamängudel. Tomáš Záborský hockeydb.com lehel
Dzērve

Dzērve (ka Marijas) on küla (mazciems) Lätis Lõuna-kuramaa piirkonna Aizpute vallas. Asub valla loodeosas merepinnast 55 meetri kõrgusel, Riiast 187, valla keskusest Rokasbirzest 6 ja endisest piirkonna keskusest Aizputest 8 kilomeetri kaugusel. Küla on tekkinud endise Marija mõisa (Marienhof) keskuse juurde. Aastal 1900 avati seal Marijas muiža raudteejaam. Aastani 2021 kuulus küla Aizpute piirkonda. 2005. aasta seisuga elas külas 23 inimest. Looduskaitse all on külas kasvavad Marijase saar, saar ümbermõõduga 3,58 meetrit ja mägivahtrad ümbermõõtudega 2,36 ning 2,38 meetrit. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
Dubeņmuiža

Dubeņmuiža (ka Dubeņi, vanasti Dubenu muiža) on küla (mazciems) Lätis Lõuna-Kuramaa piirkonna Aizpute vallas. Asub valla lääneosas merepinnast 42 meetri kõrgusel Dubeņa jõe kaldal, Riiast 189, valla keskusest Rokasbirzest 7,5 ja endisest piirkonna keskusest Aizputest 10 kilomeetri kaugusel. Küla on tekkinud endise Dubeņi karjamõisa (Dubbenhof) keskuse juurde. Aastani 2021 kuulus küla Aizpute piirkonda. Vietvārdu datubāze
Theaitetos

Theaitetos [the'aitetos] (vanakreeka keeles Θεαίτητος; ladina keeles Theaetetus; umbes 415 eKr – 369 eKr või 391 eKr) oli vanakreeka matemaatik. Theaitetos pärines Ateenast Sunioni deemist. Tema isa oli Euphronios. Isa suri enne Theaitetose täiskasvanuks saamist ja jättis maha suure päranduse, kuid eestkostjad raiskasid selle ära. Filosoofias oli tema õpetaja Platon ja matemaatikas Theodoros Kyrenest. Platonil on dialoog "Theaitetos", kus Theaitetos vestleb Sokratesega ning kust pärineb suurem osa andmeid tema isiku kohta. Platoni dialoogis "Sofist" on Theaitetos üks põhitegelasi. Oletatakse, et Theaitetos on tugevasti mõjutanud Platoni suhtumist matemaatikasse. Platoni järgi oli Theaitetosel samasugune nösinina ja punnsilmad nagu Sokratesel. Theaitetos tõestas, et kui naturaalarv ei ole teise naturaalarvu ruut, siis tema ruutjuur on irratsionaalarv. Samuti tõestas ta, et kumeraid korrapäraseid hulktahukaid on täpselt viis. Ta näitas ka seost irratsionaalarvude ja korrapäraste hulktahukate vahel. Theaitetos on õpetanud Pontose Herakleias. Tema õpilaste seas võis olla Herakleides Pontikos. Theaitetose surma-aastaks peetakse traditsiooniliselt 369. aastat eKr, mil oletatavasti toimus lahing Korintoses, milles saadud haavadesse ja düsenteeriasse Theaitetos teadete järgi suri. Debra Nailsi raamatus "The People of Plato" (2002, lk 276–277) on toodud argumendid selle kasuks, et kõnealune lahing leidis aset 391 eKr. Varem ei seostatud seda lahingut temaga, sest ta oli selle toimumise ajal noor. Theaitetose teoseid ega ühtki katkendit nendest pole säilinud. Tema tulemused on võetud Eukleidese "Elementide" X ja XIII raamatusse. Kuul on kraater Theaitetos, mis on saanud nime Theaitetose järgi.
Bogdan (ettevõte)

Bogdan (ukraina keeles Корпорація «Богдан») on Ukraina autotööstusettevõte. Bogdan А705.22 Bogdan-2351
Lembit Uustulnd

Lembit Uustulnd (sündinud 25. juulil 1952) on eesti kirjanik ja laevakapten. Ta töötab kaptenina Paldiski-Kapellskäri liinil sõitval laeval Regal Star. Tema esikromaan "Kiikhobune Antverpenis" pälvis 1998. aasta romaanivõistlusel II auhinna ja on tõlgitud läti keelde. "Kiikhobune Antverpenist" (1999) "Süvameri" (2001) "Reis võlgu" (2004) "Ruutuemanda sündroom" (2007) "Avameri. Kapten" (2018) "Avameri. Kalamehe mõrsja" (2019) "Avameri. Naerukajaka nutt" (2020) "Aastavahetus Casablancas" (1998) "Jõuluämber" (2002) "Merejutud" (2009) "Ta ujub siiski..." (2011) "Kapten Kollo" (2010) "Kapten Toivo Ninnase üheksa lainet" (2012) 2021 Valgetähe V klassi teenetemärk Ta on kirjanik Albert Uustulndi ja Viktor Kingissepa nimelise Kingissepa Keskkooli direktori Pauline Kremmi poeg. https://www.aripaev.ee/saated/2020/03/27/vana-merekaru-elutarkus-see-kriis-pole-maailmalopp https://arhiiv.saartehaal.ee/2016/05/25/lembit-uustulndi-esikromaan-ilmus-lati-keeles/[alaline kõdulink] Eesti riiklike teenetemärkide kavaleride andmebaas presidendi kantselei kodulehel (president.ee). "Arhiivikoopia". Originaali arhiivikoopia seisuga 12. oktoober 2020. Vaadatud 10. oktoobril 2020.{{netiviide}}: CS1 hooldus: arhiivikoopia kasutusel pealkirjana (link)
Ievade

Ievade on küla (mazciems) Lätis Lõuna-Kuramaa piirkonna Aizpute vallas. Asub valla keskosas merepinnast 66 meetri kõrgusel Dubeņa jõe kaldal, Riiast 186, valla keskusest Rokasbirzest 4 ja endisest piirkonna keskusest Aizputest 7 kilomeetri kaugusel. Küla on tekkinud endise Ievade mõisa (Ewahden) keskuse juurde. Aastal 1900 avati külast põhjas Ievade raudteepeatus. Aastani 2021 kuulus küla Aizpute piirkonda. 2005. aasta seisuga elas külas 10 inimest. Külast läänes asub muinsusmälestisena riikliku kaitse all olev Kabelimäe linnamägi. Looduskaitse all on külas kasvavad pärn ümbermõõduga 4.08 meetrit ja vaher ümbermõõduga 3.79 meetrit. Vietvārdu datubāze Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts[alaline kõdulink] Latvijas īpaši aizsargājamām dabas teritorijām dabas datu pārvaldības sistēmā OZOLS
Kriepaste

Kriepaste on küla (mazciems) Lätis Lõuna-Kuramaa piirkonna Aizpute vallas. Asub valla edelaosas merepinnast 68 meetri kõrgusel, Riiast 195, valla keskusest Rokasbirzest 12 ja endisest piirkonna keskusest Aizputest 14 kilomeetri kaugusel. Küla on tekkinud endise Mazdupele karjamõisa (Klein-Düppeln) juurde. Aastani 2021 kuulus küla Aizpute piirkonda. Külast edelas asub Tiporsi järv. 1998. aasta seisuga elas külas 5 inimest. Vietvārdu datubāze
Vladimir Tkatšov (sündinud 1995)

Vladimir Eduardovitš Tkatšov (vene keeles Владимир Эдуардович Ткачёв; sündinud 5. oktoobril 1995 Omskis) on Venemaa jäähokimängija, kes mängib American Hockey League'i (AHL) klubis Ontario Reign ründajana vasakäärel. Ta alustas klubikarjääri Omski Avangardis, mille koosseisus debüteeris ta KHL-is hooajal 2013–14. Aastatel 2013–2015 mängis ta Quebec Major Junior Hockey League'i klubides Moncton Wildcats ja Quebec Remparts. 2014. aastal osales ta NHL-i klubi Edmonton Oilersi treeninglaagris, kuid klubiga lepingut sõlmida tal ei olnud võimalik. 2015. aasta septembris naasis Tkatšov Venemaale, liitudes Peterburi SKA-ga. Ta mängis hooajal 2015–16 põhiliselt klubi noortevõistkonnas SKA-1946. Aastatel 2016–2018 mängis ta KHL-is Vladivostoki Admirali ridades. Hooajal 2017–18 oli ta klubi resultatiivseim mängija (14+16), kuigi sama hooaja lõpus liitus ta Ufa Salavat Julajeviga. 2019. aasta juulis naasis SKA-sse, sõlmides klubiga kaheaastase lepingu. Aastatel 2018 ja 2020 valiti Tkatšov KHL-i tähtede mängule. 2021. aasta mais sõlmis ta üheaastase lepingu Los Angeles Kingsiga. NHL-is debüteeris ta 14. oktoobril 2021 hooaja avamängus Vegas Golden Knightsi vastu, saades selles mängus kirja kaks väravasöötu. Pärast seda osales ta veel kolmes põhiturniiri mängus, kuni suunati AHL-i Kingsi tütarklubisse Ontario Reign. "NHL rules Oilers contract with Vladimir Tkachev ineligible". Edmonton Sun. 1.10.2014. Vaadatud 10.10.2020 "LA Kings Agree To Terms With Vladimir Tkachyov On A One-Year Contract". nhl.com. 29.5.2021. Vaadatud 27.4.2022 Vladimir Tkatšov KHL.ru lehel Vladimir Tkatšov hockeydb.com lehel
Ķibji

Ķibji (ka Lavīži) on küla (mazciems) Lätis Lõuna-Kuramaa piirkonna Aizpute vallas. Asub valla keskosas merepinnast 61 meetri kõrgusel, Riiast 185, valla keskusest Rokasbirzest 3 ja endisest piirkonna keskusest Aizputest 6 kilomeetri kaugusel. Küla on tekkinud endise Lavīži karjamõisaa (Luisenhof) keskuse juurde. Suurem osa külast on rajatud nõukogude perioodil kohaliku kolhoosi vajadusi arvestades. Aastani 2021 kuulus küla Aizpute piirkonda. 2005. aasta seisuga elas külas 30 inimest. Vietvārdu datubāze Ilze Tillere. «Lavīžos mājas “uzcepa kā penkokus”». Kursas Laiks, 9. aprill 2014.
Kūdra (Aizpute vald)

Kūdra on küla (vidējciems) Lätis Lõuna-Kuramaa piirkonna Aizpute vallas. Asub valla loodeosas merepinnast 54 meetri kõrgusel Aizpute linna piiril. Küla jääb Riiast 182, valla keskusest Rokasbirzest 4 ja endisest piirkonna keskusest Aizputest 2 kilomeetri kaugusele. Küla on tekkinud turbatootjate töölisasulana. Aastani 2021 kuulus küla Aizpute piirkonda. 2018. aasta seisuga elas külas 142 inimest, aastal 2019 oli elanikke 136, aastal 2020 aga 140. Külast läänes asub muinsusmälestisena riikliku kaitse all olev Baltcepuri linnamägi. Vietvārdu datubāze Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts[alaline kõdulink]
Cildi

Cildi on küla (mazciems) Lätis Lõuna-Kuramaa piirkonna Kazdanga vallas. Asub valla põhjaosas merepinnast 52 meetri kõrgusel, Riiast 175, valla keskusest Kazdangast 5 ja endisest piirkonna keskusest Aizputest 14 kilomeetri kaugusel. Küla on tekkinud endise Cildi mõisa (Zilden) keskuse juurde. Aastani 2021 kuulus küla Aizpute piirkonda. 2005. aasta seisuga elas külas 17 inimest. Külas kasvav vaher ümbermõõduga 4 meetrit on looduskaitse all. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
Ziemciems

Ziemciems on küla (mazciems) Lätis Lõuna-Kuramaa piirkonna Kazdanga vallas. Asub valla põhjaosas merepinnast 58 meetri kõrgusel, Riiast 172, valla keskusest Kazdangast 2 ja endisest piirkonna keskusest Aizputest 9 kilomeetri kaugusel. Küla on tekkinud endise Ziemciemsi karjamõisa (Seemzeem) keskuse juurde. Aastani 2021 kuulus küla Aizpute piirkonda. 2005. aasta seisuga elas külas 15 inimest. Vietvārdu datubāze
Ukraina kaitsjate päev

Ukraina kaitsjate päev (ukraina keeles День захисників і захисниць України) on alates 2021. aastast Ukrainas 1. oktoobril tähistatav püha. Selle esimene tähistamine oli 2015. aastal (aga siis kuni 2023. aastani tähistati seda 14. oktoobril). 1. oktoobril tähistavad õigeusklikud ühtlasi Jumalasünnitaja kaitsmise püha. Mälestuspostmark Зеленський підписав закон про День захисників і захисниць України (vaadatud: 16.10.2021) "Parliament changes dates of Christmas, Statehood Day, Day of Defenders". Ukrinform (inglise). 14. juuli 2023. Vaadatud 14. juulil 2023.  Ukraina kaitsjate päev – pildid, videod ja helifailid Wikimedia Commonsis 14 жовтня - День захисників та захисниць України - Ukraina Rahvusliku Mälu Instituut, 14.10.2021
Rokaiži

Rokaiži on küla (vidējciems) Lätis Lõuna-Kuramaa piirkonna Kazdanga vallas. Asub valla lääneosas merepinnast 57 meetri kõrgusel, Riiast 175, valla keskusest Kazdangast 5 ja endisest piirkonna keskusest Aizputest 5 kilomeetri kaugusel. Küla on tekkinud endise Rokaiži mõisa (Rokaischen) keskuse juurde. Aastani 2021 kuulus küla Aizpute piirkonda. Aastal 1846 sündis külas läti folklorist Fricis Brīvzemnieks. 2005. aasta seisuga elas külas 81 inimest. Aastal 2018 oli elanikke 72 ja aastal 2020 oli elanikke 78. Looduskaitse all on külas kasvav tamm ümbermõõduga 5,59 meetrit ja pärnad ümbermõõtudega 3,92, 3,71, 3,72, 3,54, 4,06 ning 4,34 meetrit. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
Vāģkalns

Vāģkalns on küla (mazciems) Lätis Lõuna-Kuramaa piirkonna Kazdanga vallas. Asub valla keskosas merepinnast 90 meetri kõrgusel, Riiast 175, valla keskusest Kazdangast 4 ja endisest piirkonna keskusest Aizputest 8 kilomeetri kaugusel. Aastani 2021 kuulus küla Aizpute piirkonda. 2005. aasta seisuga elas külas 7 inimest. Vietvārdu datubāze
Kannenieki

Kannenieki on küla (mazciems) Lätis Lõuna-Kuramaa piirkonna Kazdanga vallas. Asub valla keskosas merepinnast 77 meetri kõrgusel Alokste jõe kaldal, Riiast 176, valla keskusest Kazdangast 5 ja endisest piirkonna keskusest Aizputest 14 kilomeetri kaugusel. Aastani 2021 kuulus küla Aizpute piirkonda. 2005. aasta seisuga elas külas 23 inimest. Vietvārdu datubāze
Alatskivi linnamägi

Alatskivi linnamägi on muistne eestlaste linnamägi Alatskivil Aovere–Kallaste–Omedu maantee ääres mõne kilomeetri kaugusel Peipsi järvest. Oletuste kohaselt oli mägi 13.–14. sajandil kasutusel vasall-linnuse paigana. Lõunas ja kagus kaitsevad mäge järved, läänes soo, põhjas aga keskmiselt 10 meetrini küündiv nõlv, mida oli kunstlikult kõrgemaks kaevatud ning raudkividega kindlustatud. Linnamäge ümbritseb paari meetri sügavune ja kuni 5 meetri laiune kraav. Linnuse õu on ovaalse kujuga, pindalalt 2300 m². Linnamäel kasvavad kuused ja tammed. Vana rahvapärimuse kohaselt asuvad mäe sees raudustega kivikeldrid. Neisse olevat saksa mõisnikud vanasti müürinud mässulisi talupoegi. Ühe harulise tamme kohta räägitakse, et selle otsa olevat Alatskivi parun Nolcken lasknud tõmmata mässumeelsed talupojad ning lasknud neil seal rippuda. Alatskivi linnamägi. Johann Christoph Brotze kogust Vaade Alatskivi linnamäelt Alatskivi linnamägi kultuurimälestiste riiklikus registris
Blendiena

Blendiena on küla (skrajciems ehk hajaküla) Lätis Lõuna-Kuramaa piirkonna Kazdanga vallas. Asub valla lõunaosas merepinnast 95 meetri kõrgusel, Riiast 183, valla keskusest Kazdangast 8 ja endisest piirkonna keskusest Aizputest 12 kilomeetri kaugusel. Küla on tekkinud endise Blendiena karjamõisa (Blendinen) keskuse juurde. Aastani 2021 kuulus küla Aizpute piirkonda. 2005. aasta seisuga elas külas 10 inimest. Vietvārdu datubāze
Mazbojas

Mazbojas on küla (skrajciems ehk hajaküla) Lätis Lõuna-Kuramaa piirkonna Kazdanga vallas. Asub valla edelaosas merepinnast 94 meetri kõrgusel, Riiast 179, valla keskusest Kazdangast 15 ja endisest piirkonna keskusest Aizputest 8 kilomeetri kaugusel. Küla on tekkinud endise Mazbojase karjamõisa (Klein-Bojen) keskuse juurde. Aastani 2021 kuulus küla Aizpute piirkonda. 2005. aasta seisuga elas külas 9 inimest. Vietvārdu datubāze
Bojas

Bojas on küla (mazciems) Lätis Lõuna-Kuramaa piirkonna Kazdanga vallas. Asub valla lääneosas merepinnast 91 meetri kõrgusel Laža jõe kaldal, Riiast 182, valla keskusest Kazdangast 12 ja endisest piirkonna keskusest Aizputest 6 kilomeetri kaugusel. Küla on tekkinud endise Bojase mõisa keskuse juurde. Mõisa häärberis asus teise maailmasõja ajal saksa sõjaväehospidal, hiljem kohaliku kolhoosi laohoone. Seejärel tegutses seal kuni 2004. aastani metsandusmuuseum, seejärel viidi sealsed eksponaadid Kazdanga mõisa üle. Tänapäeval asub seal aktsiaseltsi Latvijas valsts meži Lõuna-Kurzeme klienditeenindusosakond. Aastani 2021 kuulus küla Aizpute piirkonda. 2015. aasta seisuga elas külas 28 inimest. Aastal 2018 oli elanikke 30, aastal 2020 aga 22. Vietvārdu datubāze Boju muiža
Aulakowszczyzna

Aulakowszczyzna on küla Poolas Podlaasia vojevoodkonnas Sokółka maakonnas Korycini vallas. Aulakowszczyzna asub Korycinist 4 km idas, Sokółkast 24 km läänes ja Białystokist 34 km põhjas. https://bdl.stat.gov.pl/api/v1/data/localities/by-unit/062013711032-0032170?var-id=1639616&format=jsonapi, vaadatud 6.10.2022.
Szaciłówka

Szaciłówka on küla Poolas Podlaasia vojevoodkonnas Sokółka maakonnas Korycini vallas. Szaciłówka asub Korycinist 4 km kagus, Sokółkast 24 km läänes ja Białystokist 32 km põhjas. https://bdl.stat.gov.pl/api/v1/data/localities/by-unit/062013711032-0032454?var-id=1639616&format=jsonapi, vaadatud 6.10.2022.
Matthias Zimmer

Matthias Rainer Zimmer (3. mai 1961 Marburg – 19. juuli 2023) oli saksa politoloog, ajakirjanik ja poliitik (CDU). Ta oli Bundestagi liige aastatel 2009–2021. Pärast keskkooli lõpetamist Traben-Trarbachsis (1980) õppis Matthias Zimmer politoloogiat, kaasaegset ajalugu ja rahvusvahelist õigust Trieris, Pennsylvania Indiana ülikoolis ja Müncheni LMU-s. Ta oli kristliku üliõpilaskorporatsioon Münchener Wingolf liige. 2013. aastal nimetati ta Kölni ülikooli audoktoriks. Das gesamte deutsche Volk bleibt aufgefordert … Die Deutschlandpolitik der Bundesrepublik 1949-1990. Melle 1991 Nationales Interesse und Staatsräson. Zur Deutschlandpolitik der Regierung Kohl 1982–1989. Paderborn 1992 als Hrsg. mit Angelika Sauer: A Chorus of Different Voices. German-Canadian Identities. New York 1998 Moderne, Staat und Internationale Politik. Wiesbaden 2008 Am Rande der Politik. Frankfurt am Main 2016 Person und Ordnung. Einführung in die Soziale Marktwirtschaft. Freiburg 2020 Verband Alter Wingolfiten e. V. (Hrsg.): Vademecum Wingolfiticum, 25. Aufl., Hannover 2012, S. 199. matthias-zimmer.de Matthias Zimmeri ametlik veebisait Matthias Zimmer. Kölni ülikool
Rita Ray

Rita Ray (kodanikunimega Kristi Raias; sündinud 26. augustil 1996) on eesti laulja ja laulukirjutaja. Ta esitab peamiselt sinisilmset soul-muusikat, mõjutustega r&b'st ja diskost. Ta on laulnud lapsena kooris ja õppinud Põlva Muusikakoolis klaverit ja pop-džässlaulu. Ta on lõpetanud Georg Otsa nimelise Tallinna Muusikakooli pop-džässlaulu erialal ning Eesti Muusika- ja Teatriakadeemia džässlaulu erialal. Novembris 2019 ilmus plaadifirma Funk Embassy Records alt Rita Ray debüütalbum "Old Love Will Rust". Album ilmus nii digitaalselt, CD kui ka vinüüli kujul. Albumi salvestas ja produtseeris Solid Gold Sound, eesotsas Martin Laksberg. Eesti laulukirjutaja ja muusik Vaiko Eplik on nimetanud albumit parimaks Eesti soul'i albumiks. "Old Love Will Rust" teenis 2020. aasta Eesti Muusikaauhindadel neli nominatsiooni: aasta album, aasta naisartist, aasta debüütalbum ja aasta popartist. Albumilt pärinev singel "Disco Stu" on leidnud toetust ja eetriaega kanali BBC 2 saates "The Craig Charles House Party". 2023. aasta jaanuaris pälvis ta Eesti Muusikaauhindade jagamisel aasta naisartisti ja aasta albumi. Rita Ray on esinenud festivalidel, nagu Tallinn Music Week ja Jazzkaar. "Old Love Will Rust" (2019) "A Life of Its Own" (2022) https://anditshappening.ee/soulitar-rita-ray-hingega-muusikast-ja-albumist-old-love-will-rust/ Leushina, Sandra (18. november 2019). "Soulitar Rita Ray hingega muusikast ja albumist "Old Love Will Rust"". Häppening. Eesti Fonogrammitootjate Ühing (2020). "Eesti Muusikaauhinnad Võitjad 2020". Originaali arhiivikoopia seisuga 16. aprill 2020. "Selgusid Eesti muusikaauhindade võitjad, enim auhindu pälvis Stefan". ERR. 26. jaanuar 2023. Rita Ray Bandcampis Rita Ray Facebookis Rita Ray Instagramis Rita Ray Youtube'is "Little Girl" live ERRis Kes on artistinime Rita Ray taha peituv noor lauljatar, Vikerraadio, 11.12.2019
Detsember 2020

Detsember 2020, kroonika. 2020. aasta detsember algas teisipäeval ja lõppes 31 ööpäeva pärast neljapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Puerto Ricos varises kokku Arecibo observatooriumi raadioteleskoop. Koroonapandeemia nakkuste arv ületas 65 miljoni ja surmade arv 1,5 miljoni piiri. Maailma Terviseorganisatsiooni andmetel on COVID-19 põhjustanud rohkem surmasid kui tuberkuloos 2019. aastal ning neli korda rohkem surmasid kui malaaria. Austraalias maandus JAXA missiooni Hayabusa 2 kapsel, milles olid asteroidilt 162173 Ryugu võetud pinnaseproovid. Venezuelas toimusid parlamendivalimised. Uus-Meremaal avalikustati Christchurchi mošeetulistamise juurdluse raport, mille kohaselt polnud massitulistamine ärahoitav. Hiina kosmosemissioon Chang'e 5 tõi Kuult Maale 2 kg pinnaseproove. See oli esimene kord pärast 1976. aastat kui Kuult toodi Maale pinnaseproove. Horvaatias toimus Petrinja maavärin. Hukkus 7 ja vigastada sai 26 inimest. Norras Gjerdrumi vallas toimus Norra enam kui 100 aasta suurim maalihe. Elu kaotas kümme inimest, kellest kolme ei leitud. "Norra maalihkepiirkonnas on leitud neli hukkunut" ERR, 2. jaanuar 2021 "Norra politsei lõpetas Gjerdrumis maalihke päästeoperatsiooni" ERR, 5. jaanuar 2021